b'\n_START_ARTICLE_\nHrvati u Kostarici\n_START_PARAGRAPH_\nHrvati u Kostarici (\xc5\xa1pa. Inmigraci\xc3\xb3n croata en Costa Rica) su malobrojna hrvatska iseljeni\xc4\x8dka zajednica u Kostarici. Sa doseljavanjem u Kostariku se zapo\xc4\x8dinje jo\xc5\xa1 u vrijeme Austro-Ugarske za doba nepovoljnih gospodarskih okolnosti 1873.-1895. godine. \xc5\xbdive diljem Kostarike, u svim pokrajinama._NEWLINE_Dali su nekoliko poznatih osoba: predsjednika Francisca Orlicha Bolmarcicha i poduzetnika Franju Orli\xc4\x87a Ladi\xc4\x87a. Ta je obitelj nazo\xc4\x8dna na Kostarici ve\xc4\x87 pet nara\xc5\xa1taja. Dala je brojne zastupnike, lije\xc4\x8dnike, odvjetnike, profesore, impresarije i dr._NEWLINE_Legenda kostari\xc4\x8dkog nogometa je Jos\xc3\xa9 Rafael "Fello" Meza Ivankovich koji je igrao \'30-ih, \'40-tih i \'50-ih koji je igrao za C. S. Cartagin\xc3\xa9s. Danas se po njemu zove stadion u Cartagu._NEWLINE_Iz znanstvene zajednice, valja spomenuti lije\xc4\x8dnicu Gabrielu Ivankovich-Escoto te znanstvenicu koja djeluje pri OAS-u Carmen Ivankovich Guill\xc3\xa9n sa Universidad de Costa Rica.(specijalistica za metode fokusnih skupina koje se koristi u analizi pona\xc5\xa1anja u marketingu proizvoda)  Jo\xc5\xa1 jedno poznato ime me\xc4\x91u Hrvatima u Kostarici koje se spominje je Pasko Hilje Vulesa._NEWLINE_2012. godine odr\xc5\xbean je prvi susret kostarikanskih Hrvata.'